মুন্সীগঞ্জে বন্দুকযুদ্ধে ২ জঙ্গি নিহত
প্রকাশিত: ০৭ সেপ্টেম্বর ২০১৮ - ১১:২৪
মুন্সীগঞ্জের শ্রীনগরে পুলিশের সঙ্গে বন্দুকযুদ্ধে শামীম ও একলাস নামে দুইজন নিহত হয়েছেন। শুক্রবার ভোরে শ্রীনগর উপজেলার কেসি রোড়ে এ ঘটনা ঘটে। পুলিশের দাবি, নিহতরা জঙ্গি এবং ব্লগার শাহজাহান বাচ্চু হত্যা মামলার আসামি।
জেলার পুলিশ সুপার জায়েদুল আলম জানান, জঙ্গিদের আগমনের খবর পেয়ে ভোরে শ্রীনগর উপজেলার কেসি রোড়ে চেকপোস্ট বসানো হয়। চেকপোস্টে দুই মোটরসাইকেল আরোহীকে থামার সঙ্কেত দিলে তারা পালিয়ে যাওয়ার চেষ্টা করে। এ সময় পুলিশ তাদের ধাওয়া করলে তারা গুলি ছোড়ে। আত্মরক্ষায় পুলিশও পাল্টা গুলি চালায়। এক পর্যায়ে গুলিতে তাদের মৃত্যু হয়। এ সময় তাদের কাছ থেকে একটি পিস্তল উদ্ধার করা হয়।
গত ১১ জুন সন্ধ্যায় মুন্সিগঞ্জের সিরাজদিখানের পূর্ব কাকালদী গ্রামে দুর্বৃত্তদের গুলিতে নিহত হন শাহজাহান বাচ্চু (৬০)।